CELEX: C2006/294/116
Language: sl
Date: 2006-12-02 00:00:00
Title: Zadeva T-272/06: Tožba, vložena 29. septembra 2006 — Evropaïki Dynamiki proti Sodišču Evropskih skupnosti

2.12.2006   
            
            
               SL
            
            
               Uradni list Evropske unije
            
            
               C 294/57
            
         Tožba, vložena 29. septembra 2006 — Evropaïki Dynamiki proti Sodišču Evropskih skupnosti
   (Zadeva T-272/06)
   (2006/C 294/116)
   Jezik postopka: angleščina
   Stranke
   
      Tožeča stranka: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atene, Grčija) (Zastopnika: N. Korogiannakis in N. Keramidas, lawyers)
   
      Tožena stranka: Sodišče Evropskih skupnosti
   Predlogi tožeče stranke
   
               —
            
            
               naj se odločba Sodišča Evropske skupnosti, s katero je bila ponudba tožeče stranke ocenjena kot neuspešna in naročilo dodeljeno uspešnemu izvajalcu, razglasi za nično;
            
         
               —
            
            
               naj se Sodišču Evropskih skupnosti naloži plačilo pravnih in ostalih stroškov ter izdatkov tožeče stranke, ki so nastali v zvezi s to tožbo, tudi če je ta zavrnjena.
            
         Tožbeni razlogi in bistvene trditve
   S to tožbo tožeča stranka predlaga razglasitev ničnosti odločbe Sodišča Evropskih skupnosti z dne 20. julija 2006, s katero je bila zavrnjena njena ponudba, predložena na podlagi javnega razpisa AM CJ 13/04 za vzdrževanje, razvoj in podporo računalniških aplikacij (UL 2005/S 127-125162 & 2005/S 171-169521) in naročilo dodeljeno drugemu ponudniku.
   Tožeča stranka trdi, da je izpodbijana odločba kršila Finančno Uredbo (ES) št. 1605/2002 (UL L 248, 16/09/02, str. 1), Pravila za njeno izvajanje in Direktivo 2004/18/ES, in sicer z nepravilno razlago izbirnih kriterijev ter kršitvijo načel transparentnosti in enakega obravnavanja udeležencev.
   Dalje tožeča stranka navaja, da naj bi odločba naročnika vsebovala očitne napake pri presoji v okviru ocenjevanja njene ponudbe in s tem presegla pooblastilo za odločanje po prostem preudarku, ki ga imajo evropske institucije pri ocenjevanju ponudb.